62020TO0564_INF
A Törvényszék (ötödik tanács) 2021. június 14‑i végzése –TrekStor kontra EUIPO – Zagg (Informatikai eszközök védőborítása)
(T‑564/20. sz. ügy)
„Közösségi formatervezési minta – Megsemmisítési eljárás – Informatikai eszközök védőborítását ábrázoló, lajstromozott közösségi formatervezési minta – Megsemmisítési ok – Valamely tagállam szerzői jogi jogszabályai által védett mű jogosulatlan felhasználása – A 6/2002/EK rendelet 25. cikke (1) bekezdésének f) pontja – Tanúk meghallgatása iránti kérelem – Nyilvánvalóan minden jogi alapot nélkülöző kereset”
1.
Közösségi formatervezési minták – Megsemmisítési okok – Valamely tagállam szerzői jogi jogszabályai által védett mű jogosulatlan használata – A szerzői jog megszerzésére és bizonyítására vonatkozó szabályok meghatározása szempontjából irányadó tagállami jog
(6/2002 tanácsi rendelet, 25. cikk, (1) bekezdés; 2245/2002 bizottsági rendelet, 28. cikk, (1) bekezdés, b) pont, iii. alpont)
(lásd: 18. pont)
2.
Közösségi formatervezési minták – Megsemmisítési okok – Az egyéni jelleg hiánya – Olyan formatervezési minta, amely a tájékozott használóban nem kelt a korábbi formatervezési minta által keltettől eltérő összbenyomást – Informatikai eszközök védőborításának ábrázolása
(6/2002 tanácsi rendelet, 6. cikk, (1) bekezdés, és 25. cikk, (1) bekezdés, b) pont)
(lásd: 36. és 37. pont)
Tárgy
Az EUIPO harmadik fellebbezési tanácsának a TrekStor és a Zagg közötti megsemmisítési eljárással kapcsolatos, 2020. június 17‑i határozata (R 296/2019‑3. sz. ügy) ellen benyújtott kereset.
Rendelkező rész
1)
A Törvényszék a keresetet elutasítja.
2)
A Törvényszék a TrekStor GmbH‑t kötelezi a költségek viselésére.